Mooinooi-vroue: Beskuldigde wil 'sorg dat kinders skool toe gaan' - Maroela Media
Die 52-jarige beskuldigde wat glo die baasbrein is agter die verdwyning van en vermoedelike moord op die egpaar Anisha (30) en Joey (32) van Niekerk van Mooinooi, het Vrydag in die Brits-landdroshof gesê hy sal graag op borgtog vrygelaat wil word sodat hy kan verseker dat sy kinders teruggaan skool toe.
Die beskuldigde was Vrydagoggend in die getuiebank waar sy regsverteenwoordiger hom deur sy getuienis gelei het as deel van sy borgtogaansoek. Die man staan saam met sewe ander beskuldigdes, vyf mans, 'n 18-jarige, en 'n 21-jarige vrou, tereg op aanklagte van sameswering om 'n moord te pleeg, moord, ontvoering, verkragting, roof met verswarende omstandighede en inbraak met die doel om te steel.
Weens die aanklag van verkragting wat onlangs by die klagstaat gevoeg is, mag die verdagtes se identiteit nie bekend gemaak word voordat hulle gepleit het nie.
Die beskuldigde het Vrydag weer eens uitgebrei oor polisiebeamptes van Mooinooi wat hom na bewering ná sy inhegtenisneming aangerand het. Die hof het Donderdag gehoor die man het na bewering vir twee weke lank bloed geürineer ná die aanranding.
Sy regsverteenwoordiger het gesê die beweerde aanranding is aangemeld by die bevelvoerder van die polisiestasie waar die beskuldigde aangehou is, asook by die onafhanklike polisieondersoek-direktoraat (Opod).
Die beskuldigde het ook aangevoer dat hy aan 'n chroniese mediese toestand ly waarvoor hy medikasie moet neem. Hy beweer sedert hy in aanhouding is, het hy nog nie die nodige medikasie ontvang nie en dat daar daarom nou pienk kolle op sy hande uitslaan. Hy het in die hof nadergestap om die uitslag aan landdros Semakuleng Thamage te wys.
Die beskuldigde het gesê indien hy op borgtog vrygelaat word, onderneem hy om aan al sy borgtogvoorwaardes te voldoen, nie met getuies of die ondersoek in te meng nie en vir sy verhoor in die hof te verskyn. Hy het ook gesê hy is nie bewus van enige gewelddadige betogings teen sy vrylating op borgtog nie.
"Ek sal dit waardeer as die hof my borgtog kan toestaan sodat ek na my werkswinkel kan terugkeer om al die werk klaar te maak aan die mense se voertuie wat al van Desember af wag. Ek sal ook graag wil sorg dat my kinders teruggaan skool toe en weer 'n vaste blyplek het."
Die hof het vroeër gehoor die beskuldigde het agt kinders, onderskeidelik drie, vyf, ses, nege, 12, 14, 22 en 29 jaar oud.
Die hof het daarna vir teetyd verdaag waarna die beskuldigde se kruisondervraging hervat sal word.
O ne nogal!!!
Hierdie is seker een van die mees gruwelike misdade nog in Suid-Afrika. Hierdie mense moet nie loskom nie. Hulle verdien om gestraf te word vir dit wat hulle aan Anisha en Joey gedoen het. Hierdie getuie is besig om simpatie by die hof en publiek te soek met sy stories.
Francis · 2 jare gelede
Hoe lank is die moord beplan ,? Nou eers dink hy aan sy skoolgaande kinders en werk ?
Grethe · 2 jare gelede
Ja wragtag! Stem!
Hoe kan beskuldigde nommer 2 nog wil eise he van die hof en dink hy het 'n reg om aan te gaan met sy lewe asof niks gebeur het nie. Hy moes aan sy 8 kinders en sy werkswinkel gedink het voordat hy die daad gepleeg het. Dit is net 'n gevoellose mens wat so optree. Absoluut skrikwekkend gevoelloos!
Neel · 2 jare gelede
AG asseblief, jy's n gevaar vir jou kinders ook! GEEN BORG!
Regtig. Is dit waarheen ons mense beweeg. Pleeg moord en vergeet van gevolge en wil dan loskom met intieme woorde. Shoe. Skrik wakker no 2 . Net jy simpatiseer met jouself.
Ek wonder darem net oor 3 goedjies. Hierdie mense het 2 vroue, gemartel, verkrag, vermoor en se liggame toe verbrand. Nou kla hy WRAGTIG oor die SAP hom in die selle aangerand het, (het hy Royalty behandeling met sjampanje en kaviaar verwag?),hy voer aan hy het n mediese kondisie(maar hy het nie aan sy kondisie gedink tydens die gru misdaad nie?) EN dat hy moet toesien dat die kindertjies terug gaan skool toe. Rerig? So n voorbeeldige ouer. Dis jou redes om op borgtog vrygelaat te word? Nee wat laat hom id selle sit en swaar kry
As die man borg kry dan weet ek nie meer so mooi nie????
Hy gebruik die kinders nou as verskoning.
Wat 'n cheeck!
Hy moes voor sy gruweldade daaraan gedink het !!!
Ek hoop borgtog word geweier!
Hoe kan jy aangaan so asof niks gebeur het nie?? my genade – die mentaliteitloosheid verstom my!!
Is daar enige tyd gedink aan die arme vroue se families en vriende???? nou moet die hof aan jou en jou familie dink???? n mens moet aan al die nagevolge dink en besef dat die gevolge lelik kan wees, vir wat is die mense so wreed vermoor??? nou het jy inelke geval nks en almal om jou se lewens is verwoes.
Snaaks dat die aangeklaagdes (aka kriminele) altyd vas oortuig is dat hulle gesinne en hulself meer regte of beskerming nodig het as die res van die samelewing. Dellusional much?
Nadine Knoetze · 2 jare gelede
Dis nou bietjie laat om aan sy kinders te dink…
Die hof behoort die sosiale-werkers opdrag te gee om die kinders in kinderhuise te plaas. Hoop die klompie in die tronk, moet dieselfde behandeling kry, wat hulle aan die 2 vrouens uitgedeel het.
Die ouer kinders kan mos maar sorg dat die jonger kinders skool toe gaan en versorg is. Lyk my daar is baie wat na mekaar kan omsien.
Straaltjie · 2 jare gelede
Hy het my so in gedoen met my kar en ons moes sonder 'n kar sit weens sy skelmstreke. Hy en sy einste seun wat daar staan het gedreig om ons diere dood te kom maak. Ons mag nie haat nie maar o vrek hulle moet boet vir alles…….